पैसे देने के बाद भी नहीं बढ़ रही क्रेडिट, प्रोवाइडर्स त्रस्त
डीबी स्टार भोपाल
शासन द्वारा रजिस्ट्री व्यवस्था को ऑनलाइन करने की जल्दबाजी में ऐसी कई खामियां छूट गई हैं, जो अब जनता और सर्विस प्रोवाइडर्स के लिए सिरदर्द बन गई हैं। जुलाई 2015 में शुरू हुई ई-रजिस्ट्री के लिए राजधानी में करीब 300 सर्विस प्रोवाइडर्स को यह काम दिया गया। इनको ई-रजिस्ट्री के लिए क्रेडिट लिमिट लेनी होती है। इसके लिए सर्विस प्रोवाइडर्स ई-सम्पदा सॉफ्टवेयर की मदद से शासन के खाते में पैसा जमा करते हैं। जैसे किसी ने 25 हजार रुपए जमा किए तो उसे इतने के स्टॉम्प बेचने का अधिकार मिल जाएगा। यदि क्रेडिम लिमिट नहीं है तो न स्टॉम्प मिलेंगे और न रजिस्ट्री होगी।
डीबी स्टार ने इस संबंध में 19 नवंबर के अंक में \\\"ई-रजिस्ट्री के भुगतान में देरी से प्रोवाडर्स हो रहे परेशान\\\' शीर्षक से खबर प्रकाशित की थी। इसमें बताया गया था कि जब सर्विस प्रोवाइडर शासन के खाते में पैसा जमा करता है तो उसके पास पैसा काटे जाने का एसएमएस आ जाता है, लेकिन इसकी जानकारी कोषालय से सर्विस प्रोवाइडर्स को नहीं मिलती है। इतना ही नहीं सम्पदा के साथ जो खाता सर्विस प्रोवाइडर्स के लिए खोला जाता है, उसमें भी राशि पंद्रह से बीस दिन के बाद दिखाई देती है। सर्विस प्रोवाइडर्स से बातचीत के आधार पर जो आंकड़ा सामने आया है, उसके अनुसार शहर के 300 से ज्यादा सर्विस प्रोवाइडर्स का करीब चार-पांच करोड़ रुपए उनके अकाउंट से शासन के अकाउंट में तो चला गया है, लेकिन इनकी लिमिट नहीं बढ़ी है। हद तो यह है कि इस संबंध में जब सभी सर्विस प्रोवाइडर्स ने संबंधित अफसरों को बताया तो उनके पास भी समस्या का कोई समाधान नजर नहीं आया।
सुलझा दिया है
एक-दो सर्विस प्रोवाइडर को इस तरह की दिक्कत आ रही है। बाकी कोई समस्या नहीं है। कुछ लोग हमारे पास आए थे, हमने मामला सुलझा दिया है। परेशानी सर्वर डाउन होने की वजह से आई थी, जिसे ठीक करवा दिया है।
पवन कुमार अहिरवार, जिला पंजीयक, भोपाल
स्टॉम्प समस्या
ई-रजिस्ट्री शुरू करने के साथ शासन को कम से कम समय पर स्टॉम्प तो उपलब्ध करवाना चाहिए। ई के साथ छोटे स्टॉम्प देने में भी कोताही बरती जा रही है।
अजय साहू, स्टॉम्प विक्रेता
क्रेडिट नहीं बढ़ाई
क्रेडिट की समस्या शुरूआत से ही बनी हुई है। इतनी बार संबंधित लोगों को बता चुके हैं। मैं पिछले बीस दिन से परेषान हूं और मेरे जैसे कई अन्य प्रोवाइडर भी इस समस्या से जूझ रहे हैं।
सोमेष तिवारी, सर्विस प्रोवाइडर
Follow-up
hin_Deva mai_Deva hin_Deva hin_Deva hin_Deva hin_Deva mai_Deva mag_Deva hin_Deva bho_Deva hin_Deva hin_Deva bho_Deva eng_Latn